मोइन अली ने रिषभ पंत को बिना खाता खोले ही एलबीडब्ल्यू आउट कर पवेलियन भेज दिया। हार्दिक पांड्या को मोइन अली ने चार रन पर जो रूट के हाथों कैच आउट करवा दिया। मोइन अली ने शमी को बिना खाता खोले ही पवेलियन वापस भेज दिया। इशांत शर्मा को मोइन अली ने 14 रन पर एलिएस्टर कुक के हाथों कैच आउट करवा दिया। जसप्रीत बुमराह को स्टुअर्ट ब्रॉड ने 6 रन पर कैच आउट करवा दिया। चेतेश्वर पुजारा आखिरी तक नाबाद रहे और उन्होंने 132 रन की पारी खेली। इंग्लैंड की तरफ से स्पिनर मोइन अली ने बेहतरीन गेंदबाजी करते हुए पांच विकेट लिए। जबकि स्टुअर्ट ब्रॉड ने तीन और सैम कुर्रन व बेन स्टोक्स ने एक-एक विकेट लिए।